****

**Lekkasjer**

Styret har løpende kontakt med ingeniørfirmaet Bjørn Sollid AS som er i ferd med å innhente anbud på omlegging av taket i Industrigaten og utbedring av de takterrassene i Holmboes gate og Dunkers gate hvor det er påvist lekkasjer. Arbeidet med takterrassene vil starte så snart snøen er borte på senvinteren 2016 og er beregnet å ta 6 til 8 uker. Omlegging av taket vil kunne påbegynnes i samme periode. Vi kommer tilbake til hva slags gulvdekke som kan være aktuelt.

Det blir forhåpentligvis ikke nødvendig med stillas i forbindelse med noen av arbeidene.

**Vinduer**

Styret arbeider med å finne et firma som kan skifte vinduer når slike behov oppstår fremover. Vi håper å ha dette klart før jul. Har du ett tips så send oss en mail☺

**Dugnad**

En vellykket dugnad gikk av stabelen 31.okt. Kontainerne ble mer enn fulle og både store og små hjalp til i god lagånd. Veldig hyggelig å ha tid til treffe på naboer  og bli kjent.

Det er fremdeles mulig å gjøre litt dugnadsarbeid i trappeoppgangene! Vinduene i trappeoppgangene i Holmboes gate og vinduene over inngangsdørene i Dunkers gate og Industrigaten vil bli pusset før jul.

Det henstilles til beboerne om ikke å lagre ting som skal kastes i de felles kjellerrommene, men selv bære ut det man vil kvitte seg med i containeren på dugnadsdagen.

**Tusen takk for det fine arbeidet dere alle bidro med!!**

 

**Hagearbeid**

Vi har vært så heldig å hatt en uoffisiell og ulønnet intern hobbygartner i Balkeby i mange år. De som har bodd her noen år har sikkert møtt på en veldig søt dame som het Linnea. Hun har dessverre gått bort i år ☹ Vi inviterer andre som har grønne fingrer til å fortsette hennes hobby. Vi har noen fine blomsterbed ved benkpartiene som man kan luke i. Ta gjerne kontakt med styret om du har noen ideer eller vil frø noen blomster

**Øvrige saker : Radiatorer**

VI har hatt problemer med fyrkjelen 24/11. Dette ble løst men vi oppfordrer beboere til å lufte radiatoren med radiatornøkkelen. Sett i nøkkelen i radiatoren, vri om litt (max en runde), til det kommer ut først litt luft og så litt vann. Når vannet kommer steng igjen. Radiatornøkkel på 4mm kjøpes f.eks hos Hegdehaugen jernvarehandel om du har mistet den.

**Julegranen tennes i Balkeby 29.november kl 18.00**

Kom og vær med på å tenne julegranen! Det blir servert gløgg og pepperkaker.



Hvis noen vil bidra med sang, sangstemme, eget kor, eller gå rundt juletreet med barna så velkommen☺ Vil noen gjøre noe felles for 24.12 så ta kontakt med oss i styret så lager vi en julekomite! ☺